DELTA กระฉูด 6% จับตาประกาศงบฯ Q2 วันนี้ ลุ้นกำไรเฉียดพันลบ.
DELTA กระฉูด 6% จับตาประกาศงบฯ Q2 วันนี้ ลุ้นกำไรเฉียดพันลบ.
DELTA กระฉูด 6% จับตาประกาศงบฯ Q2 วันนี้ ลุ้นกำไรเฉียดพันลบ.
24 ก.ค. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 10.34 น. อยู่ที่ 92.25 บาท บวก 5.25 บาท หรือ 6.03% สูงสุดที่ 93.50 บาท ต่ำสุดที่ 87.50 บาท ด้วยมูลค่าซื้อขาย 223.72 ล้านบาท
โดย บล.ซีจีเอส-ซีไอเอ็มบี (ประเทศไทย) ระบุว่า ในวันนี้ (24 ก.ค.) คาด DELTA ประกาศผลการดำเนินงานไตรมาส 2/20 โดยตลาดคาดว่าจะมีกำไร 976 ล้านบาท (ปรับตัวขึ้น 11.9% จากช่วงเดียวกันเมื่อปีก่อน, เติบโต 14% จากไตรมาสก่อน)
ทั้งนี้ ซีจีเอส-ซีไอเอ็มบี แนะนำ “ซื้อ” DELTA ราคาเป้าหมาย 85 บาท/หุ้น คาดว่า DELTA จะประกาศผลการดำเนินงานงวดไตรมาส 2/63 และงวดปี 2563 แข็งแกร่งกว่าคาด จากความต้องการพิเศษสำหรับผลิตภัณฑ์ที่เกี่ยวข้องกับศูนย์ข้อมูล อีกทั้งเห็นถึงแนวโน้มการเติบโตที่แข็งแกร่งในผลิตภัณฑ์แหล่งสะสมพลังงานของ EV ท่ามกลางแนวโน้มการเพิ่มขึ้นของการผลิตกระแสไฟฟ้าของยานพาหนะ
 
 